ISRAEL-RAPORTTI EUROOPAN PARLAMENTISTA
Palestiinalaisten väkivaltakiihotus
Hei ja tervetuloa ohjelman pariin!
Olemme EU:n sydämessä, Euroopan parlamentissa.
Tänään puhumme meneillään olevasta tilanteesta, -
palestiinalaisten lietsomisesta väkivaltaan ja terrorismiin.
Pohdimme, mitä EU ja Euroopan komissio voivat tehdä, -
jotta Lähi-itään saataisiin aikaan kestävä rauha. Vierainamme ovat -
Itamar Marcus, Palestinian Media Watch -järjestön perustaja ja johtaja, -
Tomas Sandell, ECI:n perustaja ja johtaja -
sekä vahva Israel-tukija Euroopan parlamentissa, Bas Belder, -
MEP Alankomaista. Hyvät herrat, tervetuloa!
Aloitan teistä, Itamar Marcus.
Palestinian Media Watch -järjestönne tekee hienoa työtä.
Voisitteko kuvailla katsojille, mitä teette -
ja miten tärkeää se on Israelin mutta myös lännen turvallisuudelle?
Järjestömme uskoo, että avain rauhaan on rauhanvalistustyö.
Järjestö on perustettu vuonna 1996, -
heti rauhanprosessina pitämämme prosessin alussa. Halusimme tietää, -
mitä palestiinalaishallinto viestitti arabiaksi omilleen, etenkin lapsille.
Olemme tutkineet palestiinalaisen yhteiskunnan kaikkia puolia.
On olemassa kaksi eri todellisuutta: arabiankielinen todellisuus -
täynnä vihaa, terrorin glorifiointia, -
väkivallan ja terrorin tukemista ja edistämistä tänäkin päivänä.
On myös olemassa englanninkielinen todellisuus: rauhanomainen, -
kahden valtion ratkaisua kannattava.
Haluamme, että tämä paljastuu. Toivomme, että kun siitä tiedetään, -
tahot, kuten EU, alkavat painostaa johtajia, ja painostus tuo muutoksen.
Toivomme, että tulevat palestiinalaissukupolvet -
haluavat elää rauhassa Israelissa eikä vain tuhota meitä.
Tomas Sandell, mitkä ovat olleet viime aikoina ECI:n painopistealueita?
YK on viimein hyväksynyt jom kippurin viralliseksi vapaapäiväkseen.
Joulukuu 2015 oli meille hyvin tärkeä.
Meillä oli täällä Euroopan parlamentissa symposiumi -
juutalaisten eurooppalaiselle kulttuu- rille ja arvoille antamasta panoksesta.
Halusimme osoittaa, miten paljon hyvää olemme saaneet juutalaisilta -
ja että Eurooppa ei olisi sama ilman juutalaisyhteisöjään.
Kuten sanoitte, saavutimme YK:ssa erittäin suuren voiton -
joulua edeltävänä perjantaina.
Silloin YK päätti hyväksyä jom kippurin -
viralliseksi vapaapäiväkseen.
Täytyy muistaa, että aiemmin kaikkien muiden uskontojen pyhäpäivät -
paitsi juutalaisuuden olivat YK:ssa virallisia vapaapäiviä.
Voimme siis nähdä pientä kehitystä ja uudistusta -
ja haluamme iloita siitä ja nähdä, että voimme vaikuttaa asioihin.
Se kertoo, että ponnistelumme tuottavat tulosta.
Hienoa. Bas Belder, olette vahva Israelin tukija, -
Israelin ja juutalaisten ystävä rohkean työnne kautta EU-parlamentissa.
Näemme Itamar Marcusin ja hänen järjestönsä työn.
Samoin näemme inhottavia ja kammottavia koulutusvideoita -
palestiinalaismediassa ja -koulutusjärjestelmässä.
Palestiinalaiskansaa, etenkin lapsia ja nuoria altistetaan päivittäin -
väkivaltaan ja vihaan lietsomiselle. Miten vastaatte siihen?
Minun täytyy sanoa, että ihailen Itamar Marcusin työtä.
Saan joka päivä heidän uutiskirjeensä.
Ne ovat hyvin hyödyllisiä työssäni, sillä ne tuovat esiin tosiasioita.
Täällä Euroopan parlamentissa tosiasioita pitää tuoda julki.
Isänä, isoisänä ja entisenä historian- opettajana minun pitää sanoa, -
että tämä propaganda myrkyttää nuorten mielet -
juutalais- ja Israel-vastaisiksi.
Se on erittäin valitettavaa.
Surkuttelen palestiinalaisnuoria, -
joita näkyy videoklipeillä puukkojen kanssa.
Videoilla lukee, että heidän pitäisi tappaa juutalaisia -
ja kuolla marttyyreina.
Itamar Marcus ja muut järjestön työntekijät näyttävät meille, -
ettei rauhaa voida rakentaa tällaisen kuoleman ja vihan kulttuurin varaan.
Euroopan instituutioiden pitäisi ottaa todesta Itamar Marcusin työ.
Tämän vahvan todistusaineiston perusteella -
niiden pitäisi tarttua joka ongelma- kohtaan, joka myrkyttää kulttuuria -
ja ilmapiiriä israelilaisten ja palestiinalaisten välillä.
Tomas, kun tarkastelemme EU:n Israel- ja Lähi-itä-politiikkaa, -
vaikuttaa, että Euroopan komissio -
paljolti keskittyy hiljattain julkaistuun merkintädirektiiviin.
Ne näyttävät rankaisevan Israelia siitä, -
että se tuottaa hyödykkeitä ja palveluja Juudeassa ja Samariassa, -
Israelin raamatullisilla sydänmailla, sekä Jerusalemissa ja Golanilla.
Mielestäni palestiinalaisten lietsonta väkivaltaan on suurin este rauhalle.
Miksei siitä ikinä keskustella ja nosteta esiin ongelmana?
Tämä koko asia on minusta iso häpeä Euroopan johtaville poliitikoille, -
etenkin Euroopan komissiolle, sillä me rahoitamme sitä, mitä on meneillään.
Tässä päätäntäelimessä Israeliin suhtaudutaan pakkomielteisesti.
Pitkään jatkunut konflikti yritetään ratkaista pakkomielteisesti.
Ja ratkaisu on päätetty jo ennen aloittamista.
Jos kyseenalaistaa sitä, mihin he ovat satsanneet satoja miljoonia, -
haastaa koko heidän eurooppalaisen projektinsa tarkoitusta.
Siksi on helpompi katsoa läpi sormien asioita, -
joita on meneillään palestiinalaishallinnon alueella.
On tärkeää sanoa tämä avoimesti ja selvästi.
He tunnustavat, ettei asiat ole kunnossa.
Voin sanoa tavattuani Itamarin ja johtavia EU-virkamiehiä, -
että on olemassa tahtoa asian korjaamiseen.
Mutta mitään ei tapahdu, ellemme me jatka -
Itamarin esiin tuomien tosiasioiden pöydälle nostamista.
Tämä on kansalaisyhteiskunta. Euroopan parlamentin -
ja maiden parlamenttien tulee jatkaa EU-viranomaisten painostamista.
Itamar Marcus, kommentti teiltä.
Voisitteko kertoa joitakin esimerkkejä, -
mitä palestiinalaishallinto opettaa kouluissaan ja mediassaan?
Mitkä ovat järkyttävimpiä löytämiänne esimerkkejä mediassa?
Pitäisin järkyttävänä asiana lasten kannalta sitä, -
miten palestiinalaislapsen koko maailma muovataan.
Muovaaja on palestiinalaishallinto. En puhu nyt Hamasista.
Se luo maailman, jossa juutalaisia demonisoidaan.
Juutalaiset kuvataan ihmistä alemmiksi.
Epäinhimillistäminen.
Samoin israelilaisten ja juutalaisten tappajia glorifioidaan.
Käytännön esimerkkinä eräässä runossa sanotaan: -
"Vihollisemme Siion on saatana, jolla on häntä."
Eräs nuori tyttö sanoi niin -
palestiinalaishallinnon virallisessa lastenohjelmassa pari kuuta sitten.
Tämä oli kuudes kerta kahden vuoden aikana, -
kun lapsi on lausunut tämän runon palestiinalaisessa tv:ssä.
Miksi he opettavat lapsille, että juutalaiset ovat saatanoita?
On myös toinen runo, jota olemme kuulleet paljon: -
"Juutalaiset ovat pahimpia luotuja, barbaarisia, apinoita ja sikoja."
TV:ssä on kaunis nuori tyttö. Odottaisi, että hän sanoo jotakin kaunista.
Mutta hän lausuukin tätä runoa! "Juutalaiset ovat viheliäisiä apinoita,-
hyljeksittäviä sikoja ja pahimpia luoduista." Miten lapseen vaikuttaa se,
että juutalainen esitetään Allahin vihollisena, olemukseltaan pahana?
Se kertoo heille, että Israelin kanssa voi solmia rauhansopimuksen.
Voi sopia rajoista. Mutta jos juutalainen on Allahin vihollinen, -
rajan siirtäminen 10, 15 tai 20 kilometriä ei muuta sitä.
Pysymme pahimpina luoduista, apinoina ja sikoina.
Se on koulutuksen tragedia.
Juutalaiset kuvataan siis ihmistä alempiarvoisena.
Toinen puoli on se, että juutalaisten tappajat kuvataan sankareina.
Puhumme palestiinalaishallinnon koulutusjärjestelmästä.
Palestiinalaishallinnon alueella on 25 koulua, -
jotka on nimetty pahimpien terroristimurhaajien mukaan.
Kolme koulua on nimetty Dalal Mughrabin mukaan.
Hän kaappasi bussin muiden terroristien kanssa.
37 israelilaista kuoli, heistä 12 oli lapsia.
Palestiinalaishallinto on nimennyt kolme koulua -
lasten joukkomurhaajan mukaan.
Betlehemissä on koulu, jonka sisäänkäynnin yläpuolella on kuva.
Siinä lukee: "Sankarimarttyyri Ayat al-Akhras." Ja kasvokuva.
Ayat al-Akhras oli 17-vuotias tyttö, itsemurhapommittaja.
Koulun opiskelijoissa on 17-vuotiaita tyttöjä.
Aina kun he kulkevat ovista, he näkevät roolimallin kuvan.
"Tämä on sankarinne. Ikäisenne, räjäytti itsensä ja tappoi juutalaisia."
Tomas piti tätä pääongelmana. Se on ehdottomasti totta.
Rauhaa ei tule, jos palestiinalaislapset varttuvat ajatellen, -
että juutalaiset ovat Allahin vihollisia, apinoita ja sikoja -
ja että juutalaisten tappajat ovat palestiinalaisten sankareita. - Bas.
Että juutalaiset ovat synnynnäisesti pahoja. Se on hyvin vakavaa.
Kun katselee kaiket päivät joukko- murhaajan kuvaa 1970-luvulta...
Se on todella surullista, kun näkee sellaista.
Johtavana eurokansanedustajana Euroopan parlamentissa, -
mitä voitte tehdä muiden saman- mielisten kanssa lietsonnan suhteen?
Voiko Euroopan parlamentti vaikuttaa jotenkin Euroopan komissioon -
ja yksittäisiin jäsenvaltioihin?
Ensinnäkin Euroopan parlamentin jäsenillä pitäisi olla enemmän tietoa -
tästä hyödyllisestä ja tarpeellisesta Palestinian Media Watch -työstä.
Toivon, että jatkatte täällä käymistä, -
jotta saamme tietää, mitä on meneillään.
Sen nojalla voi sanoa: "Näin ette laske perustaa rauhanratkaisulle."
Toiseksi meidän pitäisi yhä uudelleen käyttää hyväksi jokainen tilaisuus -
iskostaaksemme Eurooppa- neuvostolle ja ulkosuhdeneuvostolle, -
mikä on Israelia koskevien päätösten vaikutus palestiinalaisiin -
ja arabialueille yleisesti.
Alankomaat toimii vuoden alussa EU:n puheenjohtajamaana.
Koenders ulkoministeriöstä oli ulkoasiainvaliokunnassa.
Kysyin häneltä tuotemerkinnästä.
"Mikä on BDS-liikkeen käynnistämän tuotemerkinnän tulos?
Israelia ja israelilaistuotteita demonisoidaan ja epäinhimillistetään."
Olen jo nähnyt varoituksia: "Israelilaistuotteet tappavat!"
Sanoin hänelle: "Puhutte tuotemerkinnästä.
Ette 'boikotoi'. Mitä sanotaan palestiinalaiskoulussa Betlehemissä?
Siellä hurrataan." Kysyin Koendersilta: -
"Haluatteko, että Hamas aplodeeraa teoillenne?
Tämänkö roolin haluatte Lähi-idässä? Se on vastoin aikeitanne.
Ajatelkaa sitä ja ottakaa selvästi kantaa.
Luottakaa Itamar Marcusin kaltaisten ihmisten työhön."
Tunnen hänet delegaatiomme vierailuilta.
Hän aina tiedottaa totuuden- mukaisesti, mitä on meneillään.
Että olisimme vähintäänkin edes oikealla puolella -
Israelin ja palestiinalaisten konfliktissa.
Kuten Tomas sanoi, katsomme asioita silmien läpi.
Olisi hyvä, jos ulkosuhdehallinto -
ja Euroopan komissio lukisivat joka päivä uutiset internet-sivuiltanne.
Myös Palestiinan historian vääristelystä.
On olemassa historiasota. Sivuillanne on selviä osoituksia siitä.
Tomas, kommentti teiltä. Täytyy varmasti oppia historiasta.
1930-luvulla Eurooppa antoi natsien indoktrinoida Saksan -
juutalaisvastaisella vihalla ja propagandalla.
Samoin palestiinalaisten lietsonta, koulutus ja media -
valmistelevat nuorta palestiinalaista sukupolvea -
osallistumaan kansanmurhan tekoihin.
Se sytyttää palestiinalaisten vihan ja väkivallan -
israelilaisia ja juutalaisia vastaan. Se saa kansanmurhan mitat.
Miten voisimme nostaa tämän asian pääongelmaksi rauhanprosessissa?
Sanomme toistuvasti täällä Euroopan parlamentissa, -
että EU on rakennettu eurooppalaisten arvojen varaan.
Eurooppalaiset arvot ovat yleismaailmallisia arvoja.
Jos uskomme niin, kumpikin ei ole mahdollinen.
Emme voi tukea hallintoa, -
joka rikkoo selvästi uskomusjärjestelmämme perusarvoja.
Meidän on laitettava poliitikot ja EU-viranomaiset -
vastaamaan kaksinaismoralismista.
Tyypillisesti he puhuvat tällä tavalla: -
He eivät kiistä, etteikö tämä olisi totta, -
mutta he aina keksivät tavan kiertää se. He sanovat: -
"Miksi he tekevät sitä? Koska he eivät näe muuta tulevaisuutta.
He eivät näe itselleen poliittista tulevaisuutta."
Mielestäni me emme voi hyväksyä tällaista vastausta.
Emmehän hyväksy sitä muiltakaan rikollisilta -
tai muilta hallinnoilta, jotka toimivat eurooppalaisia arvoja vastaan.
Emme voi hyväksyä sitä palestiinalaisiltakaan.
Tahojen, kuten aktivistiemme, ECI:n, Basin ja muiden meppien tehtävä -
on pommittaa heitä tosiasioilla, -
joita Palestinian Media Watch tarjoaa.
Tismalleen! Barbaarisuus ei ole ikinä oikeutettua. - Ei.
Viha ei ole oikeutettua. Kristityn näkökulmasta -
tappaminen ja puukottaminen kumpuavat vihasta.
Aivan! Kun he sanovat sen johtuvan turhautumisesta -
tai siitä, ettei loppua näy, he kouluttavat lapsensa tavalla, -
joka takaa, ettei ikinä tulekaan ratkaisua. Miten voi solmia rauhan -
apinoiden ja sikojen jälkeläisten ja Allahin vihollisten kanssa?
Jos ongelma on maantieteellinen alue, asia voidaan ratkaista.
Jos opettaa, että juutalaisten luonteessa on synnynnäinen vika, -
sitä ei voi ratkaista eikä rauhaa voi koskaan tulla.
Juuri sitä palestiinalaishallinto tekee. EU puolustelee sitä ja oikeuttaa sen.
Niin se takaa, ettei ikinä tule rauhaa. Se on vastuussa tulevista sodista.
Ja se luo turhautumista.
Monet katsojistamme haluavat luultavasti tietää, -
mikä on israelilaisen ja palestiinalai- sen koulutuksen ja median ero.
Voitteko vertailla niitä?
Niillä ei ole mitään yhteistä.
Ei ole mitään tällaista, jonka Israelin hallinto hyväksyisi -
missään hallinnon virallisissa kouluissa.
Ei ole mitään arabien tai muslimien demonisointia. Israelissa on laitonta -
loukata ja demonisoida muita uskon- toja. Se on kielletty ehdottomasti.
Jos israelilainen syyllistyy terroriin, väkivaltaan tai tappamiseen -
palestiinalaisia tai arabeja vastaan, Israelin koko hallinto, -
uskonnolliset johtajat ― kaikki tuomitsevat sen.
Hiljattain palestiinalaisperhe sai surmansa tuhopoltossa.
Koko Israelin väestö tuomitsi sen.
Kun israelilainen syyllistyy tähän ― ja se on hyvin harvinaista.
Tapauksia on ehkä yksi muutamassa vuodessa. Se tuomitaan.
Kun palestiinalainen tekee vastaavaa, sitä ei tuomita. Sitä glorifioidaan.
Tapauksia on joskus lukuisia päivässä.
Niille kaikille järjestetään kunnianosoituksia.
Yksi esimerkki on Ahmed Manasra.
Hän on nuorin terroristi viime kuukausien terroriaallossa.
Hän on 13-vuotias poika. Hän puukotti israelilaispoikaa, 13, niskaan.
Israelilaispoika selviytyi ihmeen kaupalla. Hän oli viikkoja sairaalassa.
13-vuotias puukottaa 13-vuotiasta, joka ajaa pyörällä koulusta kotiin.
Ramallah'ssa Al-Bireh'ssä järjestettiin jalkapalloturnaus.
Ramallah on palestiinalaishallinnon pääkaupunki.
Artikkelin mukaan turnaukseen osallistui monia kouluja.
Turnaus oli nimetty Ahmed Manasran mukaan.
Kuvassa samaa ikäluokkaa olevat lapset ja nuoret -
pitävät käsissään Ahmed Manasra -pokaalia.
Lapset ja koulut osallistuivat turnaukseen.
Sanoma oli: Jos haluat sankariksi, puukota israelilaispoikaa niskaan.
Miksei EU tuomitse sitä?
Se osaa tuomita Israelin, kun rakennamme asuintalon Jerusalemiin.
Miksei se tuomitse palestiinalais- hallintoa tappajien glorifioinnista?
Tomas, EU on palestiinalaishallinnon tärkeä taloudellinen tukija.
Varmasti EU:lla olisi jonkinlaista vaikutusvaltaa tässä asiassa.
Emmekö me eurooppalaisina veronmaksajina ole rahoittamassa -
yllytystä, joka johtaa terrorismiin ja väkivaltaan israelilaisia vastaan?
Ilman muuta olemme. Viime päivinä täällä Brysselissä -
Itamar on tehnyt asian selväksi.
Lietsonnan voi lopettaa vain taloudellisen painostamisen kautta.
Kukaan tässä maailmassa ei voisi tehdä sitä tehokkaammin kuin EU.
On olemassa ratkaisu ongelmaan.
Siltikään vastuunkantajat Brysselissä eivät halua tehdä sitä.
Täytyy esittää kysymys, miksi.
Poliittisessa rakenteessamme mitään ei synny automaattisesti.
Meidän kaltaistemme ja katsojien tehtävänä on nostaa asia pöydälle, -
tiedottaa eurokansanedustajia, kirjoittaa kirjeitä -
ja vaatia EU:lta toimenpiteitä -
ja vaatia EU:ta tekemään palestiina- laisten tukemisesta ehdollisen.
Asia on varsin yksinkertainen. Tämä on maalaisjärkeä.
Bas Belder, mitä teille merkitsee, kun saatte äänestäjiltänne kirjeitä, -
jossa tätä tuodaan esiin ongelmana?
Mitä muille mepeille ja maiden kansanedustajille merkitsee, -
kun he saavat kirjeitä, joissa varoitetaan, -
että lietsonta terrorismiin voi johtaa kansanmurhaan?
Ne ovat erittäin tervetulleita, sillä se osoittaa, että ongelma on tiedossa.
He osoittavat kysymykset juuri oikealle taholle.
Tukemme ehtona pitäisi olla oikeanlainen käytös.
Tällainen käytös on väärää ja kaiken lisäksi myrkyllistä.
Se pitkittää sotaa ja murhaamista, jota nyt näemme.
Yritän aina jakaa Twitterin kautta, -
kun näen jotakin kiinnostavaa, -
jotakin, mikä auttaa ihmisiä ymmärtämään tapahtumia.
Tviittailen niitä. Lähteeni on Palestinian Media Watch.
Lisään lähteen ja käännöksen.
Olen kiitollinen, että henkilökunnastani eräs osaa arabiaa.
Niinpä tiedän, että Palestinian Media Watchin raportit -
ovat totuudenmukaisia.
Entisenä toimittajana toivon, että Euroopan media -
käyttäisi useammin teitä ja raporttejanne lähteenään.
Tämä on mielestäni ratkaiseva asia, jota EU:n ei pitäisi jättää huomiotta, -
jos haluamme, että meillä on todellinen rooli konfliktissa.
Ohjelma-aikaa on jäljellä enää neljä minuuttia.
Itamar, eikö tähän liity suuri vaara?
EU on sallinut lietsonnan terrorismiin, vihaan ja väkivaltaan.
Nyt se vaikuttaa jo Eurooppaankin.
Pariisin marraskuiset terrori-iskut vavisuttivat koko Eurooppaa.
Ongelmana on sama lietsonta.
Eikö vaarana ole, että Euroopan nuoret vaikutuksille alttiit muslimit -
katsovat palestiinalaishallinnon videoita -
ja iskevät juutalaisyhteisöihin?
Ensinnäkin he ilman muuta voivat katsoa niitä, -
sillä palestiinalaisten kanavaa voi katsoa satelliitin välityksellä täällä.
Monet näistä ohjelmista ja johtajien puheista ovat nykyään myös netissä.
Euroopan pitää olla hyvin varuillaan.
Jos he odottavat siihen asti, että terrorismi alkaa, on jo liian myöhä.
On nähty jo vuosien ajan vihan edistämistä, -
demonisointia ja nuorten kouluttamista.
Se on johtanut teinien ja nuorten harjoittamaan nykyiseen terrorismiin.
Eurooppa ei voi odottaa, kunnes terrorismi alkaa.
On valvottava koulutusta ja mentävä kouluihin ja moskeijoihin.
Jos sanomat ovat rauhanomaisia, ihmiset saattavat olla rauhanomaisia.
Jos sanomat eivät ole rauhanomaisia, ei voi odottaa, -
kunnes he alkavat ampua. Vihasanomien lähteet pitää tukkia nyt.
Tomas, miten tärkeää on, että kristittyjä tiedotetaan tästä asiasta -
ja että meppejä ja kansanedustajia lobataan asiasta?
Eikö tämä asia ole ratkaiseva Israelin ja palestiinalaisten rauhanprosessissa-
ja eikö sillä ole vaikutusta myös Euroopan turvallisuuteen?
Haluan palata asiassa takaisin Eurooppaan.
Euroopassa antisemitismi on kasvussa.
Näimme sen Ranskassa menneellä viikolla.
Miten meidän pitäisi reagoida siihen?
Euroopassa on juutalaisten johtajia, jotka neuvovat olemaan ilman kipaa, -
sillä se voi provosoida ihmisiä väkivaltaan.
Me ei-juutalaisina kristittyinä emme voi hyväksyä sitä.
27.1. vietetään kansainvälistä holokaustin muistopäivää.
Tulevina päivinä aloitamme kampan- jan, jossa pyydämme kaikkia, -
poliittisia johtajia, viranhaltijoita ja seurakunnan johtajia, -
pitämään kipaa 27.1. Teemme sen solidaarisuudesta -
Euroopan ja maailman juutalaisia kohtaan.
Viestimme on: "Epäonnistuimme kerran. Emme salli sitä enää."
Tällä kerralla haluamme toimia solidaarisesti ja näkyvästi -
pitämällä päässämme kipaa tai hattua. "Emme jätä juutalaisia ystäviä yksin."
Itamar, kiitos hienosta työstä, jota teette.
Sen täytyy olla sydäntä vihlovaa.
Kiitos, että tuotte meille tietoa tänne Euroopan parlamenttiin -
ja monille johtajille kautta maailman.
Jatkakaa työtä. Se on tärkeää.
Kiitos. Se, että kaltaisenne ihmiset arvostavat työtämme -
ja käyttävät tietoja poliittisesti, antaa voimaa jatkaa eteenpäin.
Hyvät herrat, kiitos, että olitte mukana ohjelmassa.
Kiitos, että seurasitte Israel-raporttia Euroopan parlamentista.
Euroopan parlamentilla ja komissiolla on moraalinen velvollisuus -
tarttua palestiinalaisten lietsonnan, terrorismin ja väkivallan ongelmaan, -
jos mielii kestävää sopua Israelin ja palestiinalaisten välille.
Ellei siihen puututa, vaarana on radikalisoituminen myös Euroopassa.
Silloin kohteena eivät ole vain juutalaiset, vaan näemme -
lisää väkivaltaa ja terrorismia kautta Euroopan. Sitä ei halua kukaan.
Suomennos: Marianne Tenetz